Cukraus Galvos kalnas

Cukraus Galvos kalnas (port. Pão de Açúcar) – kūgio pavidalo kalnas Brazilijoje, Rio de Žaneire, siaurame pusiasalyje Guanabaros įlankos pakrantėje. Aukštis – 396 m. Kalnas sudarytas iš prekambrinio gneiso. Ant kalno stovi San Žuano tvirtovė. Ant Cukraus Galvos kalno galima patekti funikulieriumi. Cukraus Galvos kalnas yra vienas pagrindinių Rio de Žaneiro simbolių. Ypač vaizdingas šio kalno reginys atsiveria nuo Korkovado kalno. Pavadinimas kilo nuo seniau gamintų cukrinių kūgių, kurie vadinti „cukraus galvomis“. Šaltiniai